LIETUVOS RESPUBLIKOS KULTŪROS MINISTRAS

ĮSAKYMAS

DĖL UNESCO PASAULIO PAVELDO VIETOVĖS VILNIAUS ISTORINIO CENTRO VALDYMO PLANO RENGIMO PRIEŽIŪROS GRUPĖS SUDARYMO

2022 m. lapkričio 28 d. Nr. ĮV-943

Vilnius

Vadovaudamasis Pasaulio kultūros ir gamtos paveldo apsaugos konvencijos 4 ir 5 straipsniais, taip pat atsižvelgdamas į Pasaulio kultūros ir gamtos paveldo konvencijos įgyvendinimo gairių, patvirtintų Pasaulio paveldo komiteto 1977 m. birželio 30 d. sprendimu Nr. CC-77/CONF.001/8, 108–118 punktus ir į UNESCO pasaulio paveldo Lietuvoje valdymo planų rengimo gaires, patvirtintas 2022 m. gegužės 26 d. kultūros ministro įsakymu Nr. ĮV-505 „Dėl UNESCO pasaulio paveldo Lietuvoje valdymo planų rengimo gairių patvirtinimo“, įgyvendindamas Aštuonioliktosios Lietuvos Respublikos Vyriausybės programos nuostatų įgyvendinimo plano, patvirtinto Vyriausybės 2021 m. kovo 10 d. nutarimu Nr. 155, 2.6.5 veiksmą ir Kultūros paveldo išsaugojimo ir aktualizavimo politikos 2020–2024 metų veiksmų plano, patvirtino kultūros ministro 2020 m. lapkričio 16 d. įsakymu Nr. ĮV-1374 „Dėl Kultūros paveldo išsaugojimo ir aktualizavimo politikos 2020–2024 metų veiksmų plano tvirtinimo“, 1.2.4 veiksmą, taip pat vadovaudamasis 2022 m. lapkričio 20 d. pasirašytu trišaliu susitarimu tarp Lietuvos Respublikos kultūros ministerijos, Vilniaus miesto savivaldybės ir Vilniaus senamiesčio atnaujinimo agentūros:

1. S u d a r a u šią UNESCO Pasaulio paveldo vietovės Vilniaus istorinio centro (toliau – Vertybė) valdymo plano rengimo priežiūros grupę (toliau – Priežiūros grupė):

1.1. Rimantas Mikaitis – Kultūros viceministras (Priežiūros grupės pirmininkas);

1.2. Rūta Bankauskaitė – Lietuvos Respublikos ekonomikos ir inovacijų ministerijos Turizmo politikos skyriaus vyriausioji specialistė, atliekanti Turizmo politikos skyriaus vedėjos funkcijas (jai negalint dalyvauti – Kristina Bavėjan, Turizmo politikos skyriaus vyriausioji specialistė);

1.3. Vidmantas Bezaras – Kultūros paveldo departamento prie Kultūros ministerijos direktorius (jam negalint dalyvauti – Gerda Ožiūnaitė, Vilniaus teritorinio skyriaus vedėja);

1.4. Sigita Dimgailė – Senamiesčio bendruomenės Universiteto seniūnaitė;

1.5. Gintaras Džiovėnas – Kultūros ministerijos Kultūros paveldo politikos grupės patarėjas (jam negalint dalyvauti – Indrė Ambrazienė, Kultūros paveldo politikos grupės vadovė);

1.6. Renata Vaičekonytė-Kepežinskienė – Lietuvos nacionalinės UNESCO komisijos sekretoriato paveldo programų vadovė (jai negalint dalyvauti – Miglė Mašanauskienė, Lietuvos nacionalinės UNESCO komisijos sekretoriato generalinė sekretorė);

1.7. Vikita Osadčaja – Vilniaus miesto savivaldybės administracijos Kultūros paveldo apsaugos skyriaus vyriausioji specialistė (jai negalint dalyvauti – Jolita Noreikienė, Kultūros paveldo apsaugos skyriaus patarėja);

1.8. Mindaugas Pakalnis – Vilniaus miesto savivaldybės administracijos vyriausiasis miesto architektas (vyriausiasis patarėjas) (jam negalint dalyvauti – Benius Bučelis, Teritorijų planavimo ir plėtros projektų skyrius vedėjas);

1.9. Ramūnas Rimkus – Lietuvos Respublikos susisiekimo ministerijos Biudžeto ir investicijų departamento Strateginio planavimo skyriaus vedėjas (jam negalint dalyvauti – Rasa Sirutavičienė, Strateginio planavimo skyriaus vyriausioji specialistė);

1.10. doc. dr. Vaidutė Ščiglienė – Valstybinės kultūros paveldo komisijos pirmininkė (jai negalint dalyvauti – Viktorija Gadeikienė, Kultūros paveldo apsaugos analizės grupės vadovė);

1.11. Arvydas Šiukaitis – Lietuvos Respublikos švietimo, mokslo ir sporto ministerijos Lietuvos mokinių neformaliojo švietimo centro Pilietinio, turizmo ir etnokultūrinio ugdymo skyriaus metodininkas;

1.12. Aistė Vidžienė – Lietuvos Respublikos aplinkos ministerijos Statybos ir teritorijų planavimo politikos grupės patarėja.

2. P a v e d u Priežiūros grupei:

2.1. ne rečiau kaip kas tris mėnesius nuo šio įsakymo įsigaliojimo rengti einamuosius posėdžius;

2.2. atlikti Vertybės valdymo plano (toliau – Plano) rengimo priežiūrą, formuluoti ir teikti išvadas Kultūros ministerijai, Vilniaus miesto savivaldybei ir Vilniaus senamiesčio atnaujinimo agentūrai dėl Plano rengimo, eigos;

2.3. konsultuoti Vilniaus senamiesčio atnaujinimo agentūrą su vertybės valdymu susijusiais klausimais, teikti siūlymus Kultūros ministerijai ir Vilniaus miesto savivaldybei dėl strateginių ir teisinių pokyčių, susijusių su Vertybės valdymu.

3. Leidžiu Priežiūros grupei prireikus pasitelkti ekspertus, kitų valstybės institucijų, įstaigų ir vietos bendruomenių (asociacijų) atstovus.

4. Pavedu Kultūros paveldo politikos grupės patarėjai Sigita Bugenienei techniškai aptarnauti Priežiūros grupės darbą.

Kultūros ministras	Simonas Kairys